 Hosia 8  Tinye opi nọnụ gị! E nwere onye na-abịa dị ka ugo imegide ụlọ Jehova, nihi na ha emebiwo ọgbụgba ndụ m, ọ bụkwa iwu m ka ha mebiri.Ha na-etiku m, sị, Chineke m, anyị bụ Izrel maara gị.Izrel ajụwo ihe ọma. Ka onye iro chụọ ya ọsọ.Ha emewo ndị mmadụ eze, ma ọ bụghị site naka m. Ha emewo ndị mmadụ ndị isi, ma amaghị m banyere ya. Ha ejiriwo ọlaọcha ha na ọlaedo ha meere onwe ha arụsị, ka e wee bipụ ha.Sameria, a jụwo nwa ehi gị. M na-eweso ha iwe dị ọkụ. Ruo ole mgbe ka ha na-enweghị ike ịbụ ndị aka ha dị ọcha?Nihi na ọ bụ Izrel mere ihe a. Ọ bụ omenkà mere ya, ọ bụghị Chineke; nihi na a ga-akụri nwa ehi Sameria.Nihi na ọ bụ ifufe ka ha na-agha dị ka mkpụrụ, ọ bụkwa oké ifufe mmiri ka ha ga-aghọrọ. Ọ dịghị ebe e nwere ọka kwụ ọtọ. Ọ dịghị ome nke mepụtara ntụ ọka. Ọ bụrụ na e nwee nke mepụtara ihe, ndị ala ọzọ ga-eloda ya.A ga-eloda Izrel. Ugbu a, ha ga-adị ka arịa na-adịghị enye obi ụtọ netiti mba dị iche iche.Nihi na ha onwe ha agbagowo Asiria, dị ka ịnyịnya ọhịa nke nọ naanị ya. Ma Ifrem egowo ndị hụrụ ya nanya.Ọzọ, ọ bụ ezie na ha na-ego ha ná mba dị iche iche, m ga-achịkọta ha ọnụ ugbu a; ha ga-anọtụ noké ihe mgbu nihi ibu arọ eze na ndị isi boro ha.Nihi na Ifrem arụwo ọtụtụ ebe ịchụàjà iji mehie. O nwewo ebe ịchụàjà dị iche iche iji mehie.M wee deere ha ọtụtụ ihe dị niwu m; ha weere ya dị ka ihe na-agbasaghị ha.Ha na-achụrụ m anụ nàjà dị ka onyinye, ha na-erikwa ihe Jehova na-enweghị obi ụtọ na ya. Ugbu a, ọ ga-echeta njehie ha, meekwa ka ha zaa ajụjụ maka mmehie ha. Ha laghachiri nIjipt.Izrel wee chefuo Onye kere ya, ọ na-ewukwa ụlọ nsọ dị iche iche; Juda wukwara ọtụtụ obodo siri ike. M ga-eziga ọkụ nobodo ya niile, ọ ga-erepịakwa ụlọ elu niile dị na nke ọ bụla nime ha. 